**KGJK, nr. 160/2016**

**20 dhjetor 2016**

KËSHILLI GJYQËSOR I KOSOVËS, (KGJK) në bazë të nenit 103, paragrafi 5, nenit 108 të Kushtetutës së Republikës së Kosovës, nenit 4 paragrafi 1 pika 1.7, dhe nenit 22 të Ligjit nr. 03/L-223 për Këshillin Gjyqësor të Kosovës, nenit 2, paragrafi 3 të Ligjit Nr.05/L-033 për Ndryshimin dhe Plotësimin e Ligjit Nr.03/L-223 për Këshillin Gjyqësor të Kosovës, dhe në bazë të Rregullores Nr.09/2016 për Procedurat e Zgjedhjes, Emërimit, Vlerësimit, Pezullimit dhe Shkarkimit të Kryetarëve të Gjykatave dhe Gjyqtarëve Mbikëqyrës, të ndryshuar dhe plotësuar me Rregulloren 14/2016 dhe Rregulloren 17/2016, si dhe Rregullores mbi Organizmin dhe Veprimtarinë e Brendshme të Këshillit Gjyqësor të Kosovës, në mbledhjen e169-të, të mbajtur me 20 dhjetor 2016, nxjerr këtë

**V E N D I M**

1. Gjyqtarja Afërdita Bytyqi, emërohet kryetare e Gjykatës Themelore në Prishtinë.
2. Mandati i znj. Afërdita Bytyqi, si kryetare e Gjykatës Themelore në Prishtinë është katër (4) vite.
3. Vendimi hyn në fuqi me 1 janar 2017.

**A r s y e t i m**

Këshilli Gjyqësor i Kosovës më datë 04 nëntor 2016 ka shpallur konkursin për kryetar të Gjykatës Themelore në Prishtinë. Për këtë pozitë kanë kandiduar gjashtë (6) gjyqtar të kësaj gjykate.

Më datë 15 dhjetor 2016 kandidatë për pozitën e kryetarit të Gjykatës Themelore në Prishtinë janë ftuar në intervistë ku kanë marrë pjesë të gjithë kandidatë që kanë aplikuar.

Komisioni për Vlerësimin e kandidatëve për pozitën e kryetarit të Gjykatës Themelore në Prishtinë pas mbajtjes së intervistës vjen në përfundim se znj. Afërdita Bytyqi, gjyqtare e Gjykatës Themelore në Prishtinë renditet e para në listën e kandidatëve për kryetar të Gjykatës Themelore në Prishtinë.

Këshilli Gjyqësor i Kosovës në mbledhjen e mbajtur më datë 20 dhjetor 2016 pas votimit të fshehtë më gjashtë (6) vota për, një (1) votë kundër si dhe më katër (4) vota abstenim, emëron gjyqtaren Afërdita Bytyqi kryetare të Gjykatës Themelore në Prishtinë.

Andaj, duke u bazuar si në thëniet e sipërpërmendura u vendos si në dispozitiv të këtij vendimi.

Nehat Idrizi,

Kryesues,

Këshilli Gjyqësor i Kosovës

*Kopje e vendimit i dërgohet:*

* *Afërdita Bytyqi*
* *Kryetarit të Gjykatës Supreme*
* *Kryetarit të Gjykatës së Apelit*
* *Degëve të kësaj gjykate në Podujevë, Graçanicë, Gllogovc dhe Lipjan*
* *Sekretariatit të KGJK-së*
* *Arkivit*